Die T20I-wêreldbeker 2026 (Engels: 2026 ICC Men's T20 World Cup) sal in Februarie 2026 in Indië en Sri Lanka plaasvind. Dit sal die tiende T20I-wêreldbeker in T20I-krieket wees wat deur die Internasionale Krieketraad (IKR) aangebied word. Die T20I-wêreldbeker 2026 is deur die Internasionale Krieketraad in November 2021 aan Indië en Sri Lanka toegewys. Aan die T20I-wêreldbeker 2026 sal 20 spanne kan deelneem. In vier groepe van vyf spanne elk sal elke span een keer teen al die ander spanne wedstryde speel; vir ’n oorwinning word vier punte, terwyl vir ’n gelykop of geen uitslag twee punte toegeken word. Die boonste twee spanne van elke groep kwalifiseer vir die Super Agt. In die Super Agt sal die twee boonste spanne tot die halfeindrondte vorder, waarvan albei wenners in die eindstryd ontmoet. Altesaam 55 wedstryde word gespeel, waarvan 52 tydens die groepfase en die Super Agt en drie in die uitklopfase, insluitende die eindstryd. (en) Nagraj Gollapudi (16 November 2021). "USA co-hosts for 2024 T20 WC, Pakistan gets 2025 Champions Trophy, India and Bangladesh 2031 World Cup".